钦定古今图书集成/明伦汇编/官常典/第449卷 > 陈俊
## 钦定古今图书集成/明伦汇编/官常典/第449卷 > 陈俊

按《后汉书》本传，“俊字子昭，南阳西鄂人也。少为郡吏。
更始立，以宗室刘嘉为太常将军，俊为长史。光武徇
河北，嘉遣书荐俊，光武以为安集掾。从击铜马于清
阳，进至满阳，拜彊弩将军，与五校战于安次。俊下马
手接短兵，所向必破，追奔二十馀里，斩其渠帅而还。
光武望而叹曰：‘战将尽如是，岂有忧哉’！五校引退入”
渔阳，所过掳掠。俊言于光武曰：“宜令轻骑出贼前，使
百姓各自坚守壁，以绝其食，可不战而殄也。”光武然
之，遣俊将轻骑驰出贼前，视人保壁坚完者，敕令固
守；放散在野者，因掠取之。贼至无所得，遂散败。及军
还，光武谓俊曰：“困此卤者，将军策也。”及即位，封俊为
列侯。建武二年春，攻匡贼，下四县，更封新处侯，引击
顿丘，降三城。其秋，大司马吴汉承制拜俊为彊弩大
将军，别击金门、白马贼于河内，皆破之。四年，转徇汝
阳及项，又拔南武阳。是时太山豪杰多拥众与张步
连兵，吴汉言于帝曰：“非陈俊莫能定此郡。”于是拜俊
太山太守，行大将军事。张步闻之，遣其将击俊，战于
嬴下，俊大破之，追至济南，收得印绶九十馀，稍攻下
诸县，遂定太山。五年，与建威大将军耿弇共破张步，
事在《弇传》。时琅邪未平，乃徙俊为琅邪太守，领将军
如故。齐地素闻俊名，入界，盗贼皆解散。俊将兵击董

弱，表有义，检制军吏，不得与郡县相干，百姓歌之。数
上书自请，愿奋击陇、蜀。诏报曰：“东州新平，大将军之
功也。负海猾夏，盗贼之处，国家以为重忧。且勉镇抚
之。”十三年，增邑，定封祝阿侯。明年，征奉朝请。二十三
年，卒。子浮嗣。